Държавен вестник, бр. 100, 2024 г., стр. 19

БРОЙ  100	
Д Ъ Р Ж А В Е Н  В Е С Т Н И К 	
СТР.  19   
омбудсмана на Република България с въпроси, 
преформулирани в един въпрос с решение 
от 27 април 2022 г. на Общото събрание на 
съдиите от колегиите на ВАС, който звучи 
така: „Дължи ли се държавна такса по чл. 227а 
АПК за касационните жалби и по чл. 235а 
АПК за частните жалби срещу актове на ад­
министративните съдилища, постановени в 
производствата по чл. 68 от Закона за защита 
от дискриминация, или не се дължи държавна 
такса на основание чл. 75, ал. 2 от Закона за 
защита от дискриминация в тези случаи?“.
Съгласно разпоредбата на чл. 229, ал. 1, 
т. 4 ГПК производството по делото се спира 
само когато в същия съд или в друг съд се 
разглежда дело, решението по което е от 
значение за правилното решаване на спора. 
Граматическото и логическото тълкуване на 
разпоредбата налага извод, че основание за 
спиране е налице тогава, когато съществува 
висящо пред съд производство и между обра­
зуваните две дела съществува връзка на обус­
ловеност, т. е. когато предмет на обуславящото 
дело е правоотношение, чието съществуване 
или несъществуване се явява предпоставка 
за съществуването на правоотношението, 
предмет на обусловеното дело.
При тези данни съдът намира, че не са 
налице предпоставките за спиране на нас­
тоящото производство при условията на 
сочената разпоредба на чл. 229, ал. 1, т. 4 
ГПК. Правната норма визира обусловеност, 
основавана на връзката между субективни 
права и правопораждащите ги факти, като 
съдържание на конкретните правоотношения. 
За да има значение за правилното решаване 
на настоящия спор, съдебното решение по 
обуславящия спор трябва да създава сила на 
пресъдено нещо по отношение на елементите 
от фактическия състав на правото, защитавано 
от жалбоподателя при процесното обжалва­
не. В случая тази предпоставка не е налице, 
поради което и няма основание за спиране 
на настоящото производство.
Предвид изложеното искането на минис­
търа на вътрешните работи за спиране на 
настоящото производство до приключване 
с влязъл в сила съдебен акт на адм. дело 
№ 11259/2022 г. по описа на Върховния адми­
нистративен съд следва да бъде отхвърлено 
като неоснователно.
С оглед изхода на спора и своевременно 
направеното от жалбоподателя искане на осно­
вание чл. 143, ал. 1 АПК съдът следва да осъди 
ответника да заплати направените по делото 
разноски. Същите, видно от представените по 
делото доказателства, са в размер 1210 лв., от 
които 10 лв. са заплатена държавна такса и 
1200 лв. платено адвокатско възнаграждение 
съгласно Договор № 060308/14.11.2023 г.
Водим от горното и на основание чл. 193, 
ал. 1 АПК, Върховният административен съд
Р Е Ш И :
Отменя § 1 от Наредбата за изменение 
и допълнение на Наредба № 8121з-1060 от 
26.09.2019 г. за условията, реда и максимал­
ните размери за изплащане на допълнително 
възнаграждение за изпълнение на специфични 
служебни дейности на държавните служители 
в МВР, издадена от министъра на вътрешните 
работи, в частта, с която се изменя разпо­
редбата на чл. 10, ал. 2, т. 9, буква „в“ (ДВ, 
бр. 73 от 25.08.2023 г.).
Отхвърля искането на министъра на вът­
решните работи за спиране на основание 
чл. 229, ал. 1, т. 4 ГПК на съдебното производ­
ство по делото до произнасяне на Върховния 
административен съд по адм. д. № 11259/2022 г. 
по описа на съда.
Осъжда Министерството на вътрешните 
работи да заплати на Сдружение с нестопанска 
цел „Синдикална федерация на служителите 
в МВР“, със седалище и адрес на управле­
ние в гр. София, ул. Иван Вазов № 42, ет. 2, 
представлявано от председателя на управи­
телния съвет Валентин Попов, сторените по 
делото разноски в размер 1210 (хиляда двеста 
и десет) лв.
На основание чл. 194 АПК след влизане 
на решението в сила същото да се обнародва 
в „Държавен вестник“.
Решението може да се обжалва с касационна 
жалба пред петчленен състав на Върховния 
административен съд в 14-дневен срок, смята­
но от датата на съобщението, че е изготвено.
Председател:
Георги Чолаков
7448
РЕШЕНИЕ № 12049
от 8 ноември 2024 г.
по административно дело № 6701 от 2024 г.
Върховният административен съд на 
Република България – петчленен състав – 
II колегия, в съдебно заседание на десети 
октомври две хиляди двадесет и четвърта го­
дина в състав: председател: Любомир Гайдов, 
членове: Анна Димитрова, Николай Гунчев, 
Мирослава Георгиева, Стефан Станчев, при 
секретар Анна Ковачева и с участието на 
прокурора Ася Петрова изслуша докладваното 
от съдията Мирослава Георгиева по админист­
ративно дело № 6701/2024 г.
Производството е по реда на чл. 208 и 
следващите от Административнопроцесуалния 
кодекс (АПК).
Образувано е по касационна жалба на 
министъра на вътрешните работи чрез гла­
вен юрисконсулт Райкова срещу Решение